**Felhasználási Szerződés**

|  |  |  |
| --- | --- | --- |
| **Alulírott** | **Vevő** | **Átvevő** |
| név: |  |  |
| születési hely: |  |  |
| születési idő: |  |  |
| lakcím: |  |  |
| neptunkód: |  |  |
| anyja neve: |  |  |

tudomásul veszem, hogy az InnoHow Kft. által kiadott, általam átvett egyedi (Nr………….) DVD-t kizárólag saját személyes tanulási folyamataim kapcsán szabad hasznosítanom. A DVD egyetlen részlete sem sokszorosítható, adható át más személynek, szervezetnek, nem sugározható, vetíthető, nem osztható meg sem semmilyen módon, sem térítésmentesen, sem térítés ellenében. Ezen felhasználási szabályok megsértése esetén a teljes kártérítési felelősséget vállalom.

Gödöllő, …………………………….………... …………………………………………………..

**Felhasználási útmutató**

A mellékelt DVD-n a 2009 augusztusában/szeptemberében lezajlott levelező képzés konzultációinak hang- és képfelvételeiből egyéni tanulás keretében is értékesnek ítélt részletek találhatók (168 db wmv file formájában, melyek összes lejátszási ideje több, mint 9 óra, összes mérete: kb. 1 GB) a szabadon letölthető jegyzet (<http://miau.gau.hu/miau/121/hr_jegyzet_v2.doc>), a szabadon hozzáférhető példatár (<https://miau.gau.hu/mediawiki/>), ill. az egyéb online szolgáltatások (<http://miau.gau.hu/my-x-factor-y>) értelmezésének keretrendszereként. A DVD célja a személyes konzultációk részleges/teljes kiváltása. A „tanmesék” hanganyagban történő kiadását az előírt időben rendelkezésre bocsátott konzultációk látogatásának részleges/teljes helyettesítése mellett az a felmérési eredmény is motiválta, miszerint a jelenlegi felsőoktatási rendszerben tanulók jelentős mértékben veszélyeztetettek a funkcionális analfabetizmus által: vagyis az írott szöveg kevésbé hasznosítható, mint a hangzóanyag. A személyes konzultációk keretében és így a DVD kapcsán is az elsődleges cél a szemléletformálás, s az önálló feladatok kiválasztásának támogatása korábbi példák részletes és/vagy vázlatos bemutatása révén.

A DVD-n önálló könyvtárakban szerepelnek ez egyes célcsoportok (BA3\_GM, BSC1\_GVAM, KMT2), ill. lejátszó (pl. real player version 11) „részletek” nézetében a „cím” bekapcsolása mellett az egyes WMV-állományokhoz kulcsszavak is hozzárendelésre kerültek.

Amennyiben bármilyen kérdés, javaslat merülne fel a DVD hasznosíthatóságával kapcsolatban, azt a miau@miau.gau.hu címen email-ben lehet közölni. A kritikai és innovatív észrevételekért a Kiadó és a Szerző előre is köszönetet mondanak! Minden észrevételre lehetőség szerint a leghamarabb válasz fog születni személyesen a probléma megfogalmazójának és egyben online a teljes hasznosító közösség felé (<http://miau.gau.hu/dvd>). **Sikeres szemléletformálást!**

A DVD kiadója az InnoHow Kft. A DVD a MIAÚ (http://miau.gau.hu) melléklete (HU ISSN 14191652). Felelős kiadó: Rosta Róbert, Felelős szerkesztő: Dr. Pitlik László, Operatőr, gyártásvezető, vágó: ifj. Pitlik László, Előadó: Dr. Pitlik László, anonim-hangfoszlányok a Hallgatóságtól

Copyright 2010 Dr. Pitlik László Minden jog fenntartva. A DVD-t és annak részeit tilos reprodukálni, adatrögzítő rendszerekben tárolni, bármilyen más formában vagy eszközzel – elektronikusan, fényképészeti úton, vagy más módon – közölni a kiadó engedélye nélkül. A kiadó postacíme: 2100 Gödöllő Esze Tamás u. 24.